How to Get Away with Murder

Το How to Get Away with Murder είναι αμερικάνικη  δραματική τηλεοπτική σειρά η οποία έκανε πρεμιέρα στο ABC στις 25 Σεπτεμβρίου του 2014. Η σειρά δημιουργήθηκε από τον Πίτερ Νόγουολκ, με παραγωγό την Σόντα Ράιμς και διανομέα το ABC Studios. Η Βαϊόλα Ντέιβις πρωταγωνιστεί στο ρόλο μιας καθηγήτριας νομικής ενός αριστοκρατικού πανεπιστημίου της Φιλαδέλφειας, η οποία μαζί με τέσσερις μαθητές της, εμπλέκονται σε μια πλοκή δολοφονίας. Η σειρά στην Ελλάδα και στην Κύπρο προβάλλεται από το Fox Life και το Netflix.

Το καστ της σειράς απαρτίζεται από την Βαϊόλα Ντέιβις ως Ανναλίζ Κίτινγκ, τον Άλφρεντ Ένοχ, τον Τζακ Φαλάχι, την Άτζα Ναόμι Κινγκ, τον Ματ ΜακΓκόρι και την Κάρλα Σόουζα ως τους μαθητές της, τον Τσάρλι Γουέμπερ και την Λίζα Βάιλ ως τους βοηθούς της, την Κέιτι Φίντλεϊ ως την πελάτισσα της, και τον Μπίλι Μπράουν ως ντετέκτιβ της αστυνομίας.

Αν και το ABC συνήθως δεν ανακοινώνει τις επίσημες ανανεώσεις τους μέχρι την Παρασκευή πριν από τα upfront τον Μάιο, η σειρά ανανεώθηκε για μια δεύτερη σεζόν για τη σεζόν 2015-16 με ένα promo που προβλήθηκε μετά το φινάλε της πρώτης σεζόν και μια προηγούμενη δήλωση της Βιόλα Ντέιβις επιβεβαιώνοντας επίσης την ανανέωση κατά το τέλος των γυρισμάτων για την πρώτη σεζόν. 

Στις 10 Φεβρουαρίου του 2017, το ABC ανανέωσε τη σειρά για την 4η σεζόν, η οποία έκανε πρεμιέρα στις 28 Σεπτεμβρίου του 2017.

Πλοκή
Το How to Get Away with Murder ακολουθεί την προσωπική και επαγγελματική ζωή της Ανναλίζ Κίτινγκ, μιας καθηγήτριας ποινικού δικαίου στο φανταστικό Πανεπιστήμιο του Μίντλετον στη Φιλαδέλφεια, μία από τις πιο εκλεκτές νομικές σχολές στην Αμερική. Μια συνήγορος υπεράσπισης, η Ανναλίζ επιλέγει μια ομάδα από τους καλύτερους μαθητές της τάξης από το πανεπιστήμιο της για να εργαστούν στο γραφείο της. Αυτοί είναι ο Κόνορ Γουόλς, η Μικαέλα Πρατ, ο Άσερ Μίλστοουν, η Λόρελ Καστίγιο και ο Γουές Γκίμπινς. Στην προσωπική της ζωή, η Ανναλίζ ζει με τον σύζυγό της, Σαμ Κίτινγκ, αλλά έχει επίσης και μια μυστική σχέση με τον Νέιτ Λέιχυ, ένα τοπικό αστυνομικό της Φιλαδέλφειας. Καθώς η επαγγελματική και προσωπική της ζωής της ξεκινούν να συγκρούονται, η Ανναλίζ και οι μαθητές της άθελά τους περιπλέκονται σε μια πλοκή δολοφονίας.

Επεισόδια

Κύκλος 1 (2014–15)

Κύκλος 2 (2015-16) 
Τα πρώτα εννέα επεισόδια του 2ου κύκλου επικεντρώνονται στην υπόθεση του Κέιλεμπ και της Κάθριν Χάπσταλ οι οποίοι κατηγορούνται για τον θάνατο των πλούσιων γονιών τους. Ο Γουές συνεργάζεται με τον αδερφό της Ρεμπέκα για να τη βρουν. Ο Κόννορ προσπαθεί στη σχέση του με τον Όλιβερ ενώ παράλληλα ο Άσερ συνεργάζεται με την εισαγγελέα Έμιλυ Σινκλέρ για να καλύψει τα μυστικά του. Η Έμιλυ Σινκλέρ δολοφονείται κι η Άνναλιζ βοηθά να το καλύψουν. Για να το καλύψουν όμως ο Γουές αναγκάζεται από την Άνναλιζ να τη πυροβολήσει στο στομάχι.

Το δεύτερο μέρος της σεζόν επικεντρώνεται στην έρευνα που κάνει ο Γουές για την προ 10 χρόνων αυτοκτονία της. Μέσω χρονικών αναδρομών αποκαλύπτεται με ποιο τρόπο εμπλέκεται η Άνναλιζ στο θάνατο της μητέρας του Γουές. Η σεζόν τελειώνει με την Άνναλιζ να μαθαίνει πως ο Φράνκ είναι υπεύθυνος για ένα τροχαίο που είχε η ίδια όταν ήταν έγκυος και που της στέρησε τη ζωή του παιδιού της. Η Άνναλιζ αποφασίζει να συμμετάσχει στο πρόγραμμα δωρεάν νομικής βοήθειας ενώ παράλληλα παλεύει με το αλκοόλ. Ο Όλιβερ ξεκινά να δουλεύει για την Άνναλιζ και χωρίζει με τον Κόννορ. Η Μικαέλα κι ο Άσερ έχουν σεξουαλικές σχέσεις μεταξύ τους. Ο Γουές μαθαίνει ποιος είναι ο πατέρας του αλλά τη στιγμή που του μιλά, ο πατέρας του πυροβολείται από έναν άγνωστο.

Κύκλος 3 (2016-2017) 
Τα πρώτα εννέα επεισόδια του 3ου κύκλου επικεντρώνονται στον θάνατο του πατέρα του Γουές, Γουάλας Μαχόνυ. Ένα νέο μυστήριο ξετυλίγεται όταν το σπίτι της Άνναλιζ καίγεται και ένας άνθρωπος βρίσκεται απανθρακωμένος. Η Άνναλιζ συλλαμβάνεται και προφυλακίζεται. Σταδιακά αποκαλύπτεται πως ο άνθρωπος που κάηκε στο σπίτι της Άνναλιζ είναι ο Γουές. Η Άνναλιζ περνάει δύσκολα στη φυλακή ενώ ταυτόχρονα αποκαλύπτεται ότι ο Γουές ήταν νεκρός πριν τη φωτιά. Η Λόρελ μαθαίνει πως είναι έγκυος και το παιδί είναι του Γουές. Παρά  τις προσπάθειες της Μπόνι, το δικαστήριο δεν ελευθερώνει την Άνναλιζ. 

Ο Φράνκ πηγαίνει στην αστυνομία και καταθέτει πως αυτός σκότωσε τον Γουές. Η εισαγγελέας, κυρίως για λόγους εκδίκησης εναντίον της Άνναλιζ, δε συλλαμβάνει τον Φράνκ. Αργότερα και μετά την κατάθεση της Λόρελ, ο Φράνκ συλλαμβανεται και μετά από προσπάθειες η Άνναλιζ ελευθερώνεται. Την ίδια στιγμή το πτώμα του Γουές εξαφανίζεται. Μετά από μια σειρά γεγονότων, ο Κόνορ ομολογεί ότι βρήκε τον Γουές αναίσθητο το βράδυ πριν τη μεγάλη έκρηξη και προσπάθησε να τον επαναφέρει, αλλά χωρίς αποτέλεσμα. Η Λόρελ στρέφεται εναντίον του και απελπισμένη προσπαθεί να λύσει μόνη της το μυστήριο. Αποκαλύπτεται ότι ο αληθινός πατέρας του Γουές δεν ήταν ο Γουάλας Μαχόνυ, αλλά ο νεότερος γιος αυτού, δηλαδή ο Τσαρλς Μαχόνυ. Με σκοπό να παγιδεύσει τον Τσαρλς, η Λόρελ βάζει την Μικαέλα να φλερτάρει μαζί του και αυτός ανταποκρίνεται. Πριν όμως η Λόρελ σπεύσει να εμπλακεί, ένας παλιός της φίλος, ο Ντομινίκ την χαιρετάει και σε ένα φλας μπακ αποκαλύπτεται στο κοινό ότι ο Ντομινίκ σκότωσε τον Γουές μετά από εντολή του πατέρα της Λόρελ.

Κύκλος 4 
Η Ανναλίζ μετά από παράκληση ενώπιον δικαστηρίου αποκτά ξανά την άδεια να επιστρέψει στη δουλειά της, με την υπόσχεση να μείνει μακριά από το ποτό και να επισκέπτεται τακτικά ψυχολόγο. Η Λόρελ αν και λέει ψέματα στον πατέρα της ότι έκανε έκτρωση, στην πραγματικότητα κρατάει το παιδί. Η Ανναλίζ γράφει συστατικές επιστολές στους 4 μαθητές της και την Μπόνυ και τους προτρέπει να βρουν αλλού δουλειά. Ταυτόχρονα η Λόρελ πείθει την Μικαέλα να συνεργαστούν ώστε να βρουν για ποιον λόγο ο πατέρας της σκότωσε τον Γουές.

Υποδοχή

Έπαινοι
Το How to Get Away with Murder έχει τιμηθεί με παραδοχές από τα People's Choice Awards, Image Awards, Screen Actors Guild, Golden Globe Awards και GLAAD Awards, καθώς και το American Film Institute.

Βραβεία και υποψηφιότητες

Critics' top ten lists

Παραπομπές

Εξωτερικοί σύνδεσμοι
 
 

 
Αμερικανικές τηλεοπτικές σειρές
Τηλεοπτικές σειρές της ShondaLand
Τηλεοπτικές σειρές των ABC Studios
Δραματικές σειρές
Τηλεοπτικές σειρές της American Broadcasting Company